
 РЕПУБЛИКА БЪЛГАРИЯ
       ОКРЪЖЕН СЪД – гр.Плевен



6 ЮЛИ 2026 г.

Наказателно дело от общ характер №436/2026 година – 10:30 часа

На 06.07.2026 година, е насрочено разпоредително съдебно заседание по наказателно дело №436/2026 година, образувано на основание внесен от Окръжна прокуратура – Плевен обвинителен акт, с който е повдигнато обвинение на А.Я.Г., родена 1977 година, от град Кнежа, за това, че направила опит да даде подкуп в размер на 100 лева, на длъжностно лице – полицейски орган, за да не бъде съставен акт за установяване на нарушение на Закона за движение по пътищата, на съпругът й. 
Подсъдимата и нейният съпруг, били спрени от патрул за проверка, като съпругът шофирал, а подсъдимата била пътник в лек автомобил. Когато полицейските служители поискали водачът да бъде изпробван за употреба на алкохол, с техническо средство, същият отказал, а А.Я.Г. решила да даде на служителите подкуп в размер на 100 лева, за да не му съставят акт. Полицейските служители незабавно я задържали.
Съдебното заседание е насрочено като разпоредително. В него, не се е явила подсъдимата по уважителни причини – представен е болничен лист. Поради отсъствието й, ход на делото днес не е даден. Следващото съдебно заседание е насрочено за 23.09.2026 година. 

